Innleveringsfrister for masteroppgave

Forventede innleveringstidspunkter for studenter med normert løp og for studenter med 50 % deltid

En ny masterstudent som har gjennomført alle emner i bachelor og alle emner i faglig fordypning ved opptak får et ordinært opptak og kan i utgangspunktet forvente seg en innleveringsfrist 15. mai  to år etter opptak. Dersom studenten har gjennomført noen av emnene som inngår i teoretisk pensum før opptak til studiet vil det trekkes 6 uker pr. emne ved heltidsstudier.

En student som mangler inntil 20 studiepoeng fra sin bachelorgrad ved opptak til studiene, såkalt betinget opptak, kan likeledes forvente seg en 6 ukers forlengelse av innleveringsfrist da studenten må gjennomføre disse emnene samtidig med arbeidet i masteren.

I tabellen under vil du se forventede innleveringsfrister basert på om studenten har ordinært opptak eller betinget opptak. Fristene er forsøkt fordelt utover semesteret med noe mer enn 6 uker mellom de ulike fristene, dette for at det skal bli jevnere intervall.

|  | **Normert tid** | **50 % deltid** |
| --- | --- | --- |
| Ordinær innleveringsfrist | 15. mai | 15. mai to år etter ordinær frist |
| 10 sp fra tidligere | 1. april | 1. februar |
| 20 sp fra tidligere | 1. februar | 15. september |
| 30 sp fra tidligere | 15. november | 15. mai |
| 40 sp fra tidligere | 15. september | 1. februar |
| 50 sp fra tidligere | 30. juni | 15. september |
| 60 sp fra tidligere | 15. mai | 15. mai |
| 10 sp etterslep (bet.oppt.) | 30. juni | 15. september |
| 20 sp etterslep (bet.oppt.) | 15. september | 1. februar |

* 4 uker sommerferie
* 2 uker juleferie

Ved behandling av legeerklæring så beregnes dette etter prinsippet om at man får en dag for en dag sykdom.

En arbeidsuke regnes som 40 timer.